Държавен вестник, бр. 73, 2012 г., стр. 41

БРОЙ  73	
Д Ъ Р Ж А В Е Н  В Е С Т Н И К 	
СТР.  41  
Г л а в а  в т о р а
УСЛОВИЯ И РЕД ЗА ПРОВЕЖДАНЕ НА 
КОНКУРС ЗА ПОСТЪПВАНЕ НА ДЪР­
ЖАВНА СЛУЖБА В МВР
Раздел I
Обявяване и публикуване на конкурса
Чл. 22. (1) Обявяването на конкурса се 
предхожда от проучване потребностите от 
човешки ресурси на структурите по чл. 9 
ЗМВР. 
(2) Структурите по чл. 9 ЗМВР анализират 
потребностите от човешки ресурси въз основа 
на оперативната обстановка и политиката за 
управление на човешките ресурси и изпращат 
мотивирани предложения до министъра на 
вътрешните работи чрез дирекция „Човешки 
ресурси“ – МВР, относно наличния брой ва­
кантни длъжности, за които да бъде обявен 
конкурс. 
(3) Дирекция „Човешки ресурси“ – МВР, 
обобщава предложенията и представя на 
министъра на вътрешните работи проект на 
заповед за обявяване на конкурс. 
Чл. 23. (1) В заповедта по чл. 22, ал. 3 
се определят:
1. видът на конкурса – конкурс за длъж­
ности, за които се изисква първоначална 
професионална подготовка, или конкурс за 
длъжности, за които не се изисква такава 
подготовка;
2. вакантните длъжности, разпределени 
по категории и направление на дейност в 
структурите;
3. условията за участие в конкурса, както 
и изискванията към кандидатите;
4. необходимите документи за участие в 
конкурса и срокът за подаването им;
5. звената „Човешки ресурси“, в които се 
подават документите за участие в конкурса; 
6. конкурсните етапи и срокът за провеж­
дане на конкурсната процедура;
7. съставът на конкурсната комисия и 
технически секретар(и);
8. членовете на конкурсната комисия – ръ­
ководители на експертни групи. 
(2) В заповедта се включват и нормативите 
за проверка на физическата годност. 
Чл. 24. Обявяването на конкурса се из­
вършва по реда на чл. 180, ал. 3 ЗМВР. 
Раздел II
Видове документи и ред за подаване 
Чл. 25. (1) За участие в конкурс кандида­
тите подават заявление по образец, попъл­
ват анкетна карта и представят следните 
документи:
1. лична карта;
2. диплома (нотариално заверено копие) 
за завършено средно или висше образование 
(при издадена диплома от чуждестранно 
учебно заведение – удостоверение за при­
знато образование);
3. декларация, че кандидатът има само 
българско гражданство;
4. свидетелство за съдимост за работа в 
МВР;
5. удостоверяващи документи, че не е 
привлечен като обвиняем и не е подсъдим 
за умишлено престъпление от общ характер;
6. декларация по чл. 4, ал. 1, т. 2 от Закона 
за защита на личните данни;
7. съгласие за проучване по Закона за 
защита на класифицираната информация, 
ако е необходимо за заемане на длъжността;
8. други документи съобразно специфич­
ните изисквания на конкурса. 
(2) Не се приемат документи, подадени 
след определения срок.
Чл. 26. В заявлението по чл. 25, ал. 1 
кандидатът посочва категорията, длъжността 
и структурата, за която кандидатства, като 
в един конкурс се допуска участие само за 
една длъжност.
Чл. 27. Звената „Човешки ресурси“ по 
чл. 23, ал. 1, т. 5:
1. приемат, проверяват редовността на 
документите по чл. 25 и след регистрация 
ги комплектуват и съхраняват в дело на 
кандидата;
2. предоставят на кандидата образци на 
заявление, анкетна карта и документите по 
чл. 25, ал. 1, т. 3, 6 и 7;
3. издават писмо-направление, с което 
изпращат кандидата за медицинско освиде­
телстване и заключение от компетентната 
експертно-лекарска комисия;
4. въвеждат данните за кандидата в ав­
томатизираната информационна система за 
управление на човешките ресурси и откриват 
процедура за проучване на кандидата;
5. изпращат до дирекция „Човешки ресур­
си“ – МВР, обобщена справка за набраните 
кандидати;
6. извършват изучаване на факти и обстоя­
телства, свързани с кандидата, чрез проверки 
в информационните фондове на МВР и по 
местоживеене и предоставят информацията 
на конкурсната комисия преди началото на 
етапа „Заключително интервю“;
7. представят на комисията делата по т. 1; 
8. приключват делата по т. 1 при прекра­
тяване на конкурсната процедура за съот­
ветния кандидат. 
Чл. 28. (1) В срока за подаване на доку­
менти по конкурса кандидатът се явява пред 
компетентната експертно-лекарска комисия 
за удостоверяване годността му по медицин­
ски показатели за държавна служба в МВР. 
(2) В същия срок експертно-лекарската 
комисия изпраща по служебен път до зве­
ното „Човешки ресурси“ по чл. 23, ал. 1, т. 5 
медицинското свидетелство на кандидата.